තේ පානය වනවිට විලියම්සන් ලකුණු 73ක් සහ නායක ටේලර් ලකුණු 93ක් ලබා සිටියහ.වේගපන්දු යවන්නන්ට උචිත සරවනමුත්තු තණතීරුවේ කාසියේ වාසිය දිනූ නවසීලන්ත නායකයා පළමුව පන්දුවට පහරදීමට තීරණය කළ ද නවසීලන්ත පිලේ ආරම්භක පිතිකරුවන්ට සාර්ථක ආරම්භයක් ලබාගැනීමට ශ්‍රී ලංකා පිලේ වේගපන්දු යවන්නන් ඉඩ දුන්නේ නැත.ආරම්භක පිතිකරු මාටින් ගප්ටිල් නුවන් කුලසේකර යැවූ තරගයේ පළමු ඕවරයේ දීම ලකුණු 4කට දැවීගියේ ඇන්ජෙලෝ මැතිව්ස් අතට උඩපන්දුවක් ලබාදෙමිනි.